Lcii^cnd of Kalacpiuii ami KalacJiiiia. igg 



aina i aina kanaka, a me ka waiwai, kui aku la ka lono a k)lie o Olopana i W'ailua, holo 

 inai la o Olopana e ike ia Luukia a me Uweuwelekehau. No ka mea, ua hai o Uweuwe- 

 lekehau i kona moolelo ia Luukia a me na kanaka, a ua hai no hoi i kona inoa ponoi, o 

 ia o Uweuwelekehau. Ma keia lohe ana o Olopana, o kana keiki no keia kane a Luukia 

 o ia kona kunni i hele ai e ike, a e hoolilo i alii no Kauai. 



Kui aku la ka lohe i Hawaii a lohe o Ku me Hina, a holo mai la, he waa nui, 

 he waa iki, ke kanaka nui, he kanaka iki, he waa ula, he i)ea ula, he kaula ula, he hoe 

 ula, he noho ana ula, he ka ula, he kanaka ula, a me na mea a pau loa. 



Akoakoa na mea a pau ma Mana, ia wa, akahi no a launa kino o Uweuweleke- 

 hau me Luukia, no ka mea, ua ka]m ia Kane a me Kanaloa. 



A lilo ae la laua he mau alii no Kauai, ma ko laua noho ana i laila i kanu ia ai 

 ka niu o Kaunalewa, a me ka heiau o Lolomauna a pela ka hope o keia kaao ana. 



Kaao no Kalaepuni a me Kalaehina. 



MOKUNA L 



NO KALAEPUNI 



OKALANIPO ka makuakane, o Kamaelekapu ka wahine, o Kalaepuni ka mua o 

 Kalaehina ka muli, a o Holualoa i Kona, Hawaii, ka aina : o Keawenuiaumi ke 

 'lii o Hawaii ia wa e noho ana. No Kalaepuni. He keiki kolohe loa ia a me ka 

 makau ole, eono ona mau makahiki, hoomaka oia e pepehi i kona poe hoa paani; mai 

 laila ka pii ana o kona ikaika a hiki i ka iwakalua o kona mau makahiki. Lilo ae la o 

 Kalaepuni i mea kaulana ma Hawaii a puni, manao iho la ia e pepehi i na keiki alii a 

 pau loa o Hawaii, mai ka mea nunui a ka mea liilii loa, a ka mea e omo ana i ka waiu. 



